 UNJÁRGGA OAHPPOGÁLDU/ NESSEBY OPPVEKSTSENTER

Dálveluodda 8

9840 Varangerbotn

VEDTEKTER FOR

SFO



Innhold

[1 Formål 3](#_Toc480459264)

[2 Eierforhold 3](#_Toc480459265)

[3 Styring og ledelse 3](#_Toc480459266)

[Foreldreråd 3](#_Toc480459267)

[Møtefrekvens og avstemning 3](#_Toc480459268)

[Samarbeidsutvalg 3](#_Toc480459269)

[4 Opptaksmyndighet 4](#_Toc480459270)

[5 Opptakskriterier 4](#_Toc480459271)

[6 Delte plasser 4](#_Toc480459272)

[7 Akuttplasser 4](#_Toc480459273)

[8 Opptaksperiode 4](#_Toc480459274)

[9 Oppsigelse av plass i SFO 4](#_Toc480459275)

[10 Foreldrebetaling 5](#_Toc480459276)

[11 Permisjon 5](#_Toc480459277)

[12 Ferie 5](#_Toc480459278)

[13 Åpningstid 6](#_Toc480459279)

[14 Klage 6](#_Toc480459280)

[15 Vedtektsendring 6](#_Toc480459281)

[16 Intern-kontrollsystem 6](#_Toc480459282)

[17 Politiattest 6](#_Toc480459283)

[18 Taushetsplikt/opplysningsplikt 6](#_Toc480459284)

[19 Barn som hentes etter stengetid 6](#_Toc480459285)

# 1 Formål

Skolefritidsordningen er et pedagogisk tilrettelagt omsorgs- og fritidstilbud utenom den

obligatoriske skoledagen for barn fra 6 - 10 år. Skolefritidsordningen skal i samarbeid med

skolen sikre barna et helhetlig oppvekstmiljø. Innholdet skal preges av barnas behov for lek,

kulturaktiviteter, sosial læring og bygge på samisk språk og kultur. Skolefritidsordningen skal drives i samsvar med de til enhver tid gjeldene forskrifter og retningslinjer, kommunale vedtak og planer for skolefritidsordningen.

2 Eierforhold

Unjárgga gielda / Nesseby kommune står som eier og er ansvarlig for driften av den kommunale skolefritidsordningen. Virksomhetsleder på Unjárgga oahppogáldu/ Nesseby oppvekstsenter er administrativ leder for skolefritidsordningen.

# 3 Styring og ledelse

## Foreldreråd

Foreldrerådet består av alle foreldre/foresatte til barn i skolefritidsordningen. Foreldrerådet skal fremme samarbeidet mellom hjem og skolefritidsordning. Foreldrerådet skal fremme foreldrenes og barnas interesser når det gjelder å sikre gode utviklings- og aktivitetsmuligheter. Alle foreldre til barna i skolefritidsordningen utgjør foreldrerådet.

## Møtefrekvens og avstemning

I hovedsak avholdes ett foreldrerådsmøte hver høst innen november. Ved avstemning i foreldrerådet gis det en stemme for hvert barn.

## Samarbeidsutvalg

Samarbeidsutvalget ved Unjárgga oahppogáldu/ Nesseby oppvekstsenter er samarbeidsutvalg for skolefritidsordningen.

Samarbeidsutvalget består av:

- 2 representanter for elevene

- 1 representant for undervisningspersonalet

- 1 representant for ansatte barnehagen

- 1 representant for andre ansatte i oppvekstsenteret

- 2 representanter fra FAU – skole

- 2 representanter fra FAU – barnehage

- 2 kommunalt valgte representanter

Alle representanter skal ha personlig vararepresentant.

Samisk- og norskspråklig avdelinger i barnehagen skal velge en representant hver til SU.

# 4 Opptaksmyndighet

Hovedopptaket skjer administrativt hver vår. Årlig søknadsfrist 01.04.

# 5 Opptakskriterier

Søknad om plass søkes på eget skjema (nesseby.kommune.no). Utenom hovedopptak er det fortløpende opptak dersom det er ledig plass.

# 6 Delte plasser

SFO tilbys i hele- og deltidsplasser. Deltidsplass beregnes i hele dager, hvorav en dag teller 20%.

# 7 Akuttplasser

Barnevernet kan i akuttsituasjoner disponere ekstra plasser i skolefritidsordningen.

# 8 Opptaksperiode

Elever i 1.-4.trinn tildeles plass i skolefritidsordningen for ett år av gangen fra skolestart.

For barn med særskilte behov tildeles plass i skolefritidsordningen ut det 7. skoleåret.

Skolefritidsordningen åpner ved skolestart, og strekker seg til skolens første planleggingsdag i august året etter.

# 9 Oppsigelse av plass i SFO

Gjensidig oppsigelsestid for SFO-plass i skoleåret er 1 måned. Oppsigelsen regnes fra den 1. i

påfølgende måned. Rådmannen kan etter vurdering dispensere fra dette. Oppsigelse sendes skriftlig til Unjárgga oahppogáldu/ Nesseby oppvekstsenter.

Frist for oppsigelse av SFO-plass for sommerferien er 01.05.

Manglende betaling vil føre til oppsigelse av plassen fra kommunens side. Foreldre kan inngå

betalingsavtale for å hindre oppsigelse. Før tap av plassen i skolefritidsordningen skal barnets

behov gis en faglig vurdering.

# 10 Foreldrebetaling

Foreldrebetalingen fastsettes av kommunestyret. Betalingen skjer forskuddsvis til kommunen innen 20. i hver måned. Juli er betalingsfri måned.

Ved fravær påløper krav om betaling, med mindre det er omsøkt og innvilget permisjon på

forhånd av opptaksmyndighet under punkt 4 i vedtektene.

Foreldre som sier opp plassen i skolefritidsordningen etter 01.05. betaler for hele

skolefritidsåret.

Ligningsattest sendes inn hvert år innen 01.06. Dersom attest ikke foreligger, blir foreldrebetaling regnet etter høyeste sats.

# 11 Permisjon

Det kan gis permisjon fra fast plass i minimum seks måneder. Skriftlig søknad sendes til Unjárgga oahppogáldu/ Nesseby oppvekstsenter minimum 1 måned før permisjonstiden inntreffer. Dersom SFO-plassen ikke blir benyttet i en periode på 1 måned, uten at det foreligger permisjonssøknad eller annen gyldig grunn, kan det føre til oppsigelse av plassen fra kommunens side.

# 12 Ferie

Foreldrene skal innen 30.04. gi melding om når barna skal ha ferie.

SFO er stengt 4 uker i juli

SFO er stengt 6 dager pr år til planlegging og kurs for de ansatte.

SFO og barnehage samordnes i sommerferien.

# 13 Åpningstid

Skolefritidsordningen har åpningstid fra kl 07.00 til kl 16.15. Åpningstiden kan endres dersom behovet endrer seg.

# 14 Klage

Avgjørelse om opptak er enkeltvedtak etter forvaltningsloven og kan påklages av søker. Klagen må være fremmet innen tre uker etter at opptaket er kjent for søker.

# 15 Vedtektsendring

Vedtektsendringer foretas av kommunestyret.

# 16 Intern-kontrollsystem

SFO følger regelverket for internkontroll. Oppvekstsenteret har sjekklister og egne rutiner for å følge opp bestemmelsen for internkontroll.

# 17 Politiattest

Alle ansatte, vikarer og øvrig personale i SFO må legge fram godkjent politiattest.

# 18 Taushetsplikt/opplysningsplikt

Ansatte i SFO har taushetsplikt etter reglene i forvaltningslovens § 13.

Ansatte har opplysningsplikt overfor barnevernstjenesten.

# 19 Barn som hentes etter stengetid

Foresatte står ansvarlig for at barn blir hentet innen stengetid. I tilfeller hvor barn hentes etter barnehagens stengetid belastes foreldrene med et gebyr på kr 400 pr påbegynte halvtime for å dekke utgiftene til overtid for de tilsatte.

Gebyret kreves inn av kommunen i samsvar med kvitterte lister fra SFO.

*Oppdatert tirsdag 9. mai 2017*